класификация на информацията

ниво 1 ТLP-GREEN

 **НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” No 1*** [***www.nhif.bg***](http://www.nhif.bg) ***тел: +359 2 9659301***

**ДО ПРИТЕЖАТЕЛИТЕ НА РАЗРЕШЕНИЯТА ЗА УПОТРЕБА НА ЛЕКАРСТВЕНИТЕ ПРОДУКТИ,**

**ЗАПЛАЩАНИ НАПЪЛНО ИЛИ**

**ЧАСТИЧНО ОТ НЗОК/**

**ТЕХНИТЕ УПЪЛНОМОЩЕНИ ПРЕДСТАВИТЕЛИ ЗА**

**РЕПУБЛИКА БЪЛГАРИЯ**

# УВАЖАЕМИ ДОГОВОРНИ ПАРТНЬОРИ,

С настоящото съобщение Ви уведомяваме, че на интернет страницата на НЗОК, рубрика „Лекарства и аптеки“, подрубрика “За притежателите на разрешения за употреба на лекарствените продукти“, са публикувани проекти на:

1. Механизъм, гарантиращ предвидимост и устойчивост на бюджета на НЗОК за лекарствените продукти, заплащани напълно или частично от НЗОК, за 2025 г. (Механизма за 2025 г.), ведно с мотивите към него;
2. Методика за прилагане на Механизъм, гарантиращ предвидимост и устойчивост на бюджета на НЗОК за лекарствените продукти, заплащани напълно или частично от НЗОК, за 2025 г. (Методиката за прилагане на Механизма за 2025 г.)

които предстои да се приемат на основание чл. 15, ал. 1, т. 4а и чл. 45, ал. 31 от Закона за здравното осигуряване (ЗЗО) и §13, ал.1 от ПЗР на Закона за бюджета на НЗОК за 2025 г.

Проектите на Механизма за 2025 г. и на Методиката за прилагане на Механизма за 2025 г. са изготвени съобразно средствата за здравноосигурителни плащания за лекарствени продукти, определени в ЗБНЗОК за 2025 г.

 С оглед изпълнение на чл.77 от Административно процесуалния кодекс, в срок до 7 дни от публикуването на Механизма за 2025 г. и на Методиката за прилагане на Механизма за 2025 г., имате правната възможност да представите в НЗОК становища, предложения и възражения по горепосочените проекти, които ще бъдат обсъдени от НС на НЗОК преди окончателното приемане на актовете. Моля становища, предложения и възражения да бъдат подавани в НЗОК на хартиен носител и на флаш памет.